Document ID: 32011R1308

VYKONÁVACIE NARIADENIE KOMISIE (EÚ) č. 1308/2011
zo 14. decembra 2011,
ktorým sa stanovuje prideľovací koeficient, zamietajú ďalšie žiadosti a ukončuje obdobie na predkladanie žiadostí pre dostupné množstvá cukru mimo kvóty, ktoré sa majú predať na trhu Únie pri zníženom poplatku za nadbytočné množstvo počas hospodárskeho roku 2011/2012
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na vykonávacie nariadenie Komisie (EÚ) č. 1240/2011 z 30. novembra 2011, ktorým sa ustanovujú výnimočné opatrenia, pokiaľ ide o uvoľnenie cukru a izoglukózy mimo kvóty na trh Únie pri zníženom poplatku za nadbytočné množstvo v hospodárskom roku 2011/2012 (2), a najmä na jeho článok 5,
keďže:
(1)
Množstvá, na ktoré sa vzťahujú žiadosti o osvedčenia pre cukor mimo kvóty predložené od 4. decembra 2011 do 7. decembra 2011 a ktoré sa oznámili Komisii, prekračujú limit stanovený v článku 1 vykonávacieho nariadenia (EÚ) č. 1240/2011.
(2)
V súlade s článkom 5 vykonávacieho nariadenia (EÚ) č. 1240/2011 je teda potrebné stanoviť prideľovací koeficient, ktorý budú členské štáty uplatňovať na množstvá, na ktoré sa vzťahuje každá oznámená žiadosť o osvedčenie, zamietnuť žiadosti, ktoré ešte neboli oznámené a ukončiť obdobie na predkladanie žiadostí.
(3)
Aby bolo možné konať pred vydaním osvedčení, ktoré boli predmetom žiadosti, toto nariadenie by malo nadobudnúť účinnosť v deň jeho uverejnenia v Úradnom vestníku Európskej únie,
PRIJALA TOTO NARIADENIE:
Článok 1
Množstvá, na ktoré sa predložili žiadosti o osvedčenia pre cukor mimo kvóty podľa vykonávacieho nariadenia (EÚ) č. 1240/2011 od 4. decembra 2011 do 7. decembra 2011 a ktoré sa oznámili Komisii, sa vynásobia prideľovacím koeficientom 21,680216 %
Žiadosti o osvedčenia predložené od 8. decembra 2011 do 15. decembra 2011 sa týmto zamietajú.
Obdobie na predkladanie žiadostí o osvedčenia sa končí od 15. decembra 2011.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. decembra 2011

Labels: 7
3
17
6